laion/Wikipedia-Exotic huggingface dataset:
LG G4

LG G4 (בתעתיק לעברית: אל ג'י ג'י-4) הוא סמארטפון מבוסס מסך מגע, המהווה את מכשיר הדגל הרביעי בסדרת G של חברת LG. המכשיר נחשף ב-29 באפריל 2015 והושק יום לאחר מכן בדרום קוריאה. ב-26 במאי 2015 הושק המכשיר בישראל. ה-G4 קיבל ביקורות מעורבות; בעוד ששיבחו את איכות התצוגה, המצלמה והביצועים הכוללים של G4, המבקרים אפיינו את המכשיר כמכשיר שלא הכיל מספיק שינויים וחידושים משמעותיים על קודמו בסדרה, כדי להפוך את המכשיר לבולט מול המתחרים העיקריים שלו, אך יוכל לפנות למשתמשים "מאסיביים" הזקוקים לסמארטפון עם אחסון ניתן להרחבה (באמצעות כרטיס זיכרון) וסוללה נשלפת בשונה מהמתחרים העיקריים באותה שנה. החל מספטמבר 2015 התגלתה במכשיר בעיה עולמית: המכשיר נכנס ל"לופ" של אתחולים ולבסוף כבה. במרוצת 2016 הודתה חברת LG בקיומה של בעיית חומרה בדגם הזה והפנתה את בעלי המכשירים התקולים למעבדות כדי לתקנו על פי תנאי האחריות. למכשיר מסך 5.5 אינץ' ברזולוציית QHD בטכנולוגיית IPS Quantum, מעבד סנאפדרגון 808 בעל 6 ליבות מתוצרת קוואלקום במהירות שׁל 1.82 GHZ, זיכרון RAM 3GB, מצלמת 16 מגה-פיקסל, מצלמה קדמית 8 מגה פיקסל. ורץ על מערכת אנדרואיד 5.1 (עם אפשרות שדרוג ל-6.0), בתוספת ממשק LG UX4. הדגם תומך ברשת דור רביעי. למכשיר דגם מצופה עור, שעורר את זעמם של ארגונים לזכויות בעלי חיים. LG G2 LG G3 LG G5 אתר האינטרנט הרשמי של LG G4 צבי קצבורג, G4: שיפור קל לעומת הדור הקודם, "אנשים ומחשבים", 29 באפריל 2015 יאיר מור, mako, ארבעה ימים בלי מטען: לקחנו את LG G4 לסיבוב, באתר TheMarker‏, 6 ביוני 2015 אורי אליאבייב, גאדג'טי מסקר: LG G4 – הכי קרוב לסמארטפון המושלם, באתר Gadgety, בתאריך 9 ביוני 2015 גד גניר, כזה ניסיתי: LG G4, באתר חפיצים, 12 ביוני 2015 אמיתי זיו, מה יש לפעילים למען זכויות בעלי חיים נגד הסמארטפון החדש של LG?, באתר TheMarker‏, 29 באפריל 2015
ליקווידטור (צ'רנוביל)

ליקווידטורים (ברוסית: ликвида́торы) היו אזרחים, כבאים ואנשי צבא שפעלו למען כיבוי וניקוי תחנת הכוח הגרעינית צ'רנוביל לאחר אסון צ'רנוביל בשנת 1986. רוב הליקווידטורים נפגעו מרמת הקרינה המייננת שהייתה ברמה קטלנית. 800 אלף איש מכל רחבי ברית המועצות גויסו. רוב הליקווידטורים אולצו לנקות את הפסולת הגרעינית עם הגנה מינימלית (כפפות, מסכה, כובע ומגפיים) ורובם גם לא ידעו על הרמה הקטלנית של הקרינה. רובם נחשפו לנשורת גרעינית וחומרים רעילים רבים אחרים. רוב הליקווידטורים חלו במחלות או עורם נכווה מרמת הקרינה גבוהה. לחלק מהליקווידטורים הוענק עיטור גיבור ברית המועצות. בין הליקווידטורים המפורסמים נמנים שלושת עובדי הכור: ולרי בזפלוב, אלכסיי אנאנקו ובוריס באראנוב. השלישייה נכנסה לתוך מים רדיואקטיביים ופתחה את השערים, על מנת לרוקן את המים באזור הכור ולמנוע פיצוץ קטלני נוסף. למרות שהמשימה הייתה כרוכה בסיכון חיים גבוה במיוחד, השלושה שרדו את המשימה. מאז שנות ה-90 פועלת בישראל עמותת "ברית ליקווידטורים צ'רנוביל", בראשה עמד אחד מבכירי הליקוודטורים, אלכסנדר קלנטירסקי. בזכות פעילות העמותה, ליקווידטורים שעלו לישראל והוכרו ככאלה, זכאים לקבלת מענק כספי שנתי, בהתאם לחוק המסייעים לנטרול תוצאות אסון צ'רנוביל, התשס"א–2001. נכון לשנת 2012 הוכרו בישראל 1,405 עולים כליקווידטורים. היבוקושה מדיה וקבצים בנושא ליקווידטור בוויקישיתוף חוק המסייעים לנטרול תוצאות אסון צ'רנוביל, התשס"א–2001, ספר החוקים הפתוח, באתר ויקיטקסט דוד טברסקי, ‏הגנו על העולם בגופם, באתר דבר העובדים בארץ ישראל, 13 ביולי 2017 איילת שני, הלילה שבו דפקו לי בדלת ושלחו אותי לנקות את הכור בצ'רנוביל, באתר הארץ, 3 ביולי 2019 גלובס, צוות המשרוקית של (2019-06-24). "האומנם רק בישראל מסייעים לאנשים שניקו את צ'רנוביל?". Globes. נבדק ב-2022-01-23. מנטרלי אסון צ'רנוביל באתר משרד העלייה והקליטה.
הנסיך הקטן (סרט, 2015)

הנסיך הקטן (בצרפתית: Le Petit Prince) הוא סרט אנימציה צרפתי בשפה האנגלית בבימויו של מארק אוסבורן. אירנה בריגנול כתבה את תסריט הסרט אשר מבוסס על עלילת ספר הילדים "הנסיך הקטן" משנת 1943 מאת אנטואן דה סנט-אכזופרי. זהו העיבוד הקולנועי המונפש הראשון של הספר "הנסיך הקטן". הסרט משתמש באנימציית סטופ-מושן, ובנוסף גם אנימציית מחשב לסיפור המסגרת הנוסף. בדיבוב המקורי באנגלית לקחו חלק ג'ף ברידג'ס, רייצ'ל מקאדמס, פול ראד, מריון קוטיאר, ג'יימס פרנקו, בניסיו דל טורו, ריקי ג'רווייס, באד קורט, פול ג'יאמאטי, אלברט ברוקס ומקנזי פוי. הקרנת הבכורה העולמית של הסרט הייתה במאי 2015, במסגרת פסטיבל קאן ה-68. עלילת הסרט מתמקדת בילדת פלא חסרת פחד וסקרנית אשר חיה יחד עם אמה, אשת אקדמיה מוכשרת. לאחר שהילדה עוברת עם אימה לשכונה חדשה היא מכירה את השכן הזקן, האקסצנטרי והשובב שגר בבית הסמוך. בהמשך, היא מגלה את סיפורו של הנסיך הקטן, סיפורו של טייס שמתרסק במדבר שבו הוא פוגש נער אצילי מכוכב מרוחק, סיפור שמביא את הילדה והטייס יחד להרפתקה יוצאת דופן. ב-14 באוקטובר 2010, עוזר המנהל של הסרט "קונג פו פנדה", מארק אוסבורן, החל לביים את הסרט המבוסס על הספר מ-1943 "הנסיך הקטן" שנכתב על ידי אנטואן דה סנט-אכזופרי. אטון סאומאץ ודימיטרי ראסאם מפיקים את הסרט עם תקציב של 57 מ'€ שישוחרר למסכים בשנת 2015. ב -5 ביוני 2013, הוכרז כי ג'יימס פרנקו, מריון קוטיאר, רייצ'ל מקאדמס וג'ף ברידג'ס הצטרפו לסרט. אלברט ברוקס הצטרף גם הוא לצוות ב -12 בספטמבר בתור הקול של איש העסקים. ב-10 בדצמבר 2014, הוכרז כי הנס צימר ילחין את המוזיקה לסרט. הסרט כולל זווית ראייה נוספת שאינה קיימת בספר, ומציג תלמידת בית ספר שמגלה את הנסיך הקטן דרך השכן הקשיש והמתבודד. הסרט משתמש בהנפשה ממוחשבת לתיאור לעולמה של הילדה ובהנפשת סטופ מושן לעולמה הדמיוני של הילדה כפי שהיא מדמיינת את הנסיך הקטן. מדיה וקבצים בנושא הנסיך הקטן בוויקישיתוף אתר האינטרנט הרשמי של הנסיך הקטן "הנסיך הקטן", במסד הנתונים הקולנועיים IMDb (באנגלית) "הנסיך הקטן", באתר נטפליקס "הנסיך הקטן", באתר AllMovie (באנגלית) "הנסיך הקטן", באתר Rotten Tomatoes (באנגלית) "הנסיך הקטן", באתר Box Office Mojo (באנגלית) "הנסיך הקטן", באתר Metacritic (באנגלית) "הנסיך הקטן", במסד הנתונים הקולנועיים KinoPoisk (ברוסית) אורון שמיר, עכבר העיר אונליין, הנסיך הקטן: קסם נוסטלגי תככני, באתר הארץ, 7 באוגוסט 2015 שמעון גרימבלט, צייר לי שובר קופות: הנסיך הקטן מגיע לקולנוע, באתר nrg‏, 7 באוגוסט 2015 שני ליטמן, פינת הילד | הסרט "הנסיך הקטן" מזלזל בילדים של היום, באתר הארץ, 9 באוגוסט 2015 איתי לב, נסיך קטן, סרט גדול, באתר כלכליסט, 9 באוגוסט 2015 לירון סיני, "הנסיך הקטן": מצליח לצייר לכם כבשה, באתר ynet, 10 באוגוסט 2015 יעל שוב, "הנסיך הקטן": מפרש את המקור בלי לחטוא לו, Time Out תל אביב, 6 באוגוסט 2015
מייוות'ר נגד פקיאו

מייוות'ר נגד פקיאו הוא קרב איגרוף שנערך ב-2 במאי 2015 בלאס וגאס, בין המתאגרף האמריקאי פלויד מייוות'ר לבין המתאגרף הפיליפיני מני פקיאו. השניים היו המתאגרפים הטובים בדורם. מייוות'ר הצטיין בפן ההגנתי והחזיק ברקורד של 47 ניצחונות ללא הפסדים. פקיאו בפן ההתקפי והוא היחידי שזכה באליפויות בשמונה קטגוריות משקל שונות. הקרב הסתיים בניצחונו של מיוות'ר בהחלטת שופטים. הקרב היה אחד הרווחיים אי פעם וההכנסות מהקרב היחיד, עלו על חצי מיליארד דולר. בעולם האיגרוף ציפו זמן רב לקרב בין השניים, אך קשיים במשא ומתן דחו אותו פעם אחר פעם. לבסוף פגישה מקרית בין השניים במשחק כדורסל סללה את הדרך לקיומו של הקרב שעורר הדים רבים. הכרטיסים לקרב נגמרו תוך דקה ו-15 שניות ונמכרו במחיר שיא של 350 אלף דולר. בקרב עצמו ניצח מייוות'ר בהחלטת שופטים לאחר תום הסיבובים. מייוות'ר הצליח לכפות את סגנונו ההגנתי על מהלך הקרב, והתחמק מרוב האגרופים שפקיאו שלח לעברו, ואף על פי שפקיאו היה אגרסיבי יותר החליטו השופטים פה אחד על ניצחונו של מייוות'ר. בזכות הניצחון, מיוות'ר שלשל לכיסו סכום המוערך בכ-220 מיליון דולר הציפייה הארוכה לקרב והסכומים הגדולים ששולמו עבורו, והתנהלותו ההגנתית של הקרב, אכזבה חלק מן הצופים והמומחים שקראו לקרב "משעמם" ו"בזבוז". עם זאת חלקם שיבחו את מייוות'ר שהשכיל לא להפסיד. מייוות'ר השתתף בקרב אחד נוסף מספר חודשים לאחר מכן, ניצח גם בו ולאחריו פרש זמנית מאיגרוף. אמיר ענבר, קרב העשור: רק אחד משני ענקים ימשיך לעמוד, באתר הארץ, 22 בפברואר 2015 אורן יוסיפוביץ‏, יין ויאנג: פלויד מייוות'ר ומני פאקיאו יסגרו ענף שלם בקרב ביניהם, באתר וואלה, 30 באפריל 2015 רונן דורפן, זה לא הכסף, זו ההיסטוריה, באתר ישראל היום, 30 באפריל 2015 דותן מלאך, מקור ראשון, זירת ההיסטוריה: הקרב שמסעיר את עולם האגרוף, באתר nrg‏, 1 במאי 2015 אמיר ענבר, פלויד מייוות'ר או מני פאקיאו? ההיסטוריה ממתינה לתשובה, לחשבון הבנק זה לא משנה, באתר הארץ, 1 במאי 2015 קרב המאה באגרוף: פלויד מייוות'ר ניצח את מני פאקיאו בהחלטת שופטים, באתר וואלה, 3 במאי 2015 "Source: Mayweather's May haul at least $220M". ESPN.com. נבדק ב-2017-06-15. מייוות'ר: "נולדתי כווינר ואמות כווינר". פאקיאו: "חשבתי שניצחתי", באתר וואלה, 3 במאי 2015
השלושה

האם התכוונתם ל... שלושה קצינים - ישראל שחורי, יחזקאל בן דוד ושורה אושרביץ, מגדוד 2 של חטיבת קרייתי שנהרגו במלחמת העצמאות ב-20 ביולי 1948. רחובות על שמם נקראו במספר ערים בארץ, ביניהן תל אביב ובת ים. מקומות גבעת השלושה – קיבוץ, המשתייך לתנועה הקיבוצית, סמוך לפתח תקווה. הקיבוץ נקרא על שם שלושה מפועלי פתח תקווה שהואשמו במהלך מלחמת העולם הראשונה בריגול, נשלחו על ידי השלטון העות'מאני לכלא דמשק, עונו ומתו שם בשנת 1917. גן השלושה – גן לאומי בעמק המעיינות למרגלות הר הגלבוע. משמר השלושה – היה מושב במזרח הגליל תחתון. עין השלושה – קיבוץ של התק"ם בצפון-מערב הנגב. הוא נקרא לזכר שלושה מחברי הגרעין המייסד שנפלו במלחמת העצמאות. אחר ועדת השלושה – היא מנגנון הערעורים של הסדר ועדת העורכים העוסקת בדבר פרסומם או צנזורם של חומרים בעלי אופי ביטחוני. הפועל "השלושה" באר שבע - קבוצת הנוער של הפועל באר שבע.
אנדריאה בואן

אנדריאה בואן (באנגלית: Andrea Bowen; נולדה ב-4 במרץ 1990) היא שחקנית אמריקאית, הידועה בשל גילום תפקידה של ג'ולי מאייר (אנ') בסדרת הטלוויזיה "עקרות בית נואשות" (2004–2012). אנדריאה בואן נולדה ב-4 במרץ 1990 בקולומבוס, אוהיו. היא אחותם הצעירה של גרהאם בואן, אלכס בואן, קמרון בואן, ג'סיקה בואן וג'יליאן בואן, שחקנים אף הם. בואן למדה לזמן קצר בבית הספר המקצועי לאמנויות הבמה (אנ') במידטאון מנהטן, ניו יורק לצד חברתה הטובה שרה היילנד. בואן הופיעה בברודוויי לראשונה ב-1996 בעלובי החיים כקוזט הצעירה/אפונין הצעירה. בגיל 6 היא הייתה השחקנית הצעירה ביותר שאי פעם גילמה את התפקיד. מ-1996 עד 2001 הייתה בואן נוכחת בצורה עקבית בברודוויי. ב-1998 היא הופיעה בגרסה מחודשת של צלילי המוסיקה כמרתה, וב-2000 יצרה את תפקידה של אדל בגרסת המחזמר של ג'יין אייר. בואן הייתה חברה בקבוצת הקונצרט של ילדי ברודוויי. חלק מאחיה של בואן מעורבים אף הם במחזות זמר, כשהם מבצעים תפקידים במחזות זמר שונים בברודוויי. בין 2004 ל-2012 גילמה בואן את ג'ולי מאייר בעקרות בית נואשות. במהלך השנים היא דגמנה עבור "מיס סלפרידג'". היו לה תפקידים חוזרים ותפקידי אורח בתוכניות כמו מגרש ביתי (עם חברתה סופיה בוש), Boston Public וחוק וסדר: מדור מיוחד. בסרט כיפה אדומה היא הופיעה כ-Ashley. ‏ב-2006 היא גילמה את תפקידה של קנדיס בסרט ההרפתקאות עין הדולפין. היא הופיעה גם בסרט המקורי "Girl, Positive", שבו הייתה לה הזדמנות לסייע בהפצת המסר בקרב בני נוער כי "HIV הוא דבר שניתן להגן על עצמך ממנו". בהמשך היא הופיעה בסדרה הלוחשת לרוחות באחד הפרקים במהלך העונה הרביעית. מדיה וקבצים בנושא אנדריאה בואן בוויקישיתוף אנדריאה בואן, ברשת החברתית אקס (טוויטר) אנדריאה בואן, ברשת החברתית אינסטגרם אנדריאה בואן, במסד הנתונים הקולנועיים IMDb (באנגלית) אנדריאה בואן, באתר AllMovie (באנגלית) אנדריאה בואן, במסד הנתונים הקולנועיים KinoPoisk (ברוסית) Traci Grant, ‏Andrea Bowen Exclusive Interview, באתר The Star Scoop, ‏15 באוקטובר 2006 Chael Needle, ‏A&U: America's AIDS Magazine, יוני 2007
ערן אוליאל

ערן אוליאל (נולד ב-17 באוקטובר 1977) הוא קצין בצה"ל בדרגת תת-אלוף המשמש כקצין חי"ר וצנחנים ראשי. שימש מפקד חטיבת כפיר, ראש מחלקת מבצעים באמ"ץ, מפקד חטיבת שועלי מרום, קצין אג"ם של אוגדת עזה ומפקד גדוד 890. אוליאל נולד ביד אליהו וגדל בשכונת האוניברסיטה בכפר סבא. הוא למד בתיכון גלילי בכפר סבא. התגייס לצה"ל במרץ 1996, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 101 ומונה למפקד מחלקה בפלוגת "גרזן", והשתתף בלחימה בדרום לבנון. לאחר מכן שירת כסגן מפקד פלוגה. בהמשך שימש כמפקד פלוגת מסלול - פלוגת "הארזים". לאחר מכן מונה למפקד פלוגה מסייעת בגדוד 101. בשנת 2004 מונה למפקד פלחה"ן צנחנים והשתתף בלחימה כנגד הטרור הפלסטיני באינתיפאדה השנייה. במלחמת לבנון השנייה היה בחפיפה לתפקיד סגן מפקד גדס"ר צנחנים, ולאחר המלחמה נכנס לתפקיד ושימש בו בין השנים 2006–2008. לאחר מכן יצא ללימודים בפו"ם. בסיום הלימודים חזר לחטיבה ומונה לקצין אג"ם של חטיבת הצנחנים בין השנים 2009–2010. בשנת 2010 הועלה לדרגת סא"ל ומונה לראש ענף גדס"ר במרכז לאימונים באש במל"י, ושימש בתפקיד עד שנת 2011. בהמשך שירת כמפקד גדוד 890 בין השנים 2011–2013. לאחר מכן מונה לקצין אג"ם של אוגדת עזה בין השנים 2013–2015, ושימש בתפקיד בין היתר במבצע צוק איתן. הוא עסק בהכנת התוכניות למבצע ועסק בהסקת מסקנות מהמבצע. באפריל 2015 הועלה לדרגת אל"ם ומונה למפקד חטיבת שועלי מרום, ושימש בתפקיד עד יולי 2017. באוגוסט 2017 מונה לראש מחלקת מבצעים באמ"ץ, ושירת בתפקיד זה עד 12 ביוני 2019. ב-4 ביולי 2019 מונה למפקד חטיבת כפיר. במהלך תפקידו הוכפפה החטיבה לעוצבת הבזק, ושודרגו יכולותיה במסגרת הפיכתה לחטיבת חי"ר-אש מתמרנת ורב זירתית. בתפקיד זה שירת עד 27 במאי 2021. לאחר מכן יצא ללימודים באוניברסיטה לביטחון לאומי, בוושינגטון שבארצות הברית. ב-28 בספטמבר 2023 הועלה לדרגת תת-אלוף (תא"ל) ומונה לקצין חי"ר וצנחנים ראשי. אוליאל מתגורר בכפר סבא, נשוי לדפנה ואב לשלושה. בעל תואר ראשון בכלכלה ובמנהל עסקים מאוניברסיטת אריאל. מדיה וקבצים בנושא ערן אוליאל בוויקישיתוף פלורית שויחט, חברון נצבעת אדום: גדוד "אפעה" מתכונן לכל תרחיש, באתר צה"ל (דרך ארכיון האינטרנט), 2 באוקטובר 2011 אמיר בוחבוט‏, סיור בגבול הצפון: "מתכוננים לכל תרחיש מסוריה", באתר וואלה, 27 באוקטובר 2012 אלעד בן טוב, ‏מח"ט חטיבה 646: "חמאס? כבודו במקומו מונח, אנחנו מוכנים", באתר מעריב אונליין, 11 בינואר 2017 חנן גרינווד, המח"טים שיקבלו את אות המערכה חוזרים ללבנון: "מציאות בלתי נתפסת", באתר ישראל היום, 7 ביוני 2021 נועם אמיר, ‏המהפכה של כפיר: אל"ם ערן אוליאל מסכם שנתיים מאתגרות, בעיתון מקור ראשון, 4 ביולי 2021 יואב זיתון, מינויים בצה"ל: שלושה מח"טים חדשים בחיל השריון, באתר ynet, 12 בספטמבר 2016 עכשיו שקט, אבל פה בעזה אתה לא יודע לומר מה יהיה בשבוע הקרוב, מלאבס, 26 ביוני 2015 יוסי יהושוע וראובן וייס, "הגדוד של המדינה", במוסף "7 ימים", ידיעות אחרונות, 7 באוקטובר 2011 יואב זיתון, לוחמים נרדמו - והפקירו פרצה בגבול לבנון, באתר ynet, 25 ביוני 2012 תושב כפר סבא, אלוף-משנה ערן אוליאל, מונה למפקד עוצבת "שועלי המרום", "השרון פוסט", 28 באפריל 2015 לא בכל יום מתקיימת החלפה של בעל תפקיד כל כך משמעותי, דף הפייסבוק של צה"ל, 12 ביוני 2019 קובי פינקלר, מפקד חדש לחטיבת כפיר:"לנצח בכל מפגש עם האויב", באתר ערוץ 7, 5 ביולי 2019 גל פרל פינקל, הערכת אמ"ן מזהה אפשרות להסדרה עם חמאס, בדרום בינתיים אין רגיעה, באתר זמן ישראל, 23 בינואר 2020 תא"ל ערן אוליאל נכנס לתפקידו כקחצ"ר, באתר צה"ל, 28 בספטמבר 2023.
אוליאל

אוליאל או עוליאל הוא שם משפחה הנפוץ בקרב יהדות צפון אפריקה. האם התכוונתם ל... גספר אוליאל – שחקן ודוגמן צרפתי הודיה אוליאל – רופאה ישראלית בעלת שיתוק מוחין חיים אוליאל – זמר ומוזיקאי ישראלי ישי עוליאל – טניסאי נוער ישראלי ערן אוליאל – איש צבא ישראלי בן אוליאל
אוקס

אוקס הוא שם משפחה ממקור גרמני (Ochs). האם התכוונתם ל... אדולף אוקס – מו"ל העיתון "ניו יורק טיימס" גרדה אוקס – פעילה חברתית, אשתו של הרב דוד אוקס דוד אוקס – רבה האחרון של לייפציג ואיש חינוך ישראלי דמברטון אוקס – ספרייה ואוסף מחקר באוניברסיטת הרווארד יואניס אוקאס – כדורגלן קפריסאי פיל אוקס – זמר מחאה ופזמונאי אמריקאי ראנדי אוקס (אנ') – שחקנית אמריקאית רובין אוקס – אקטיביסטית אמריקאית בעיקר בתחומי המגדר
שלג (פירושונים)

האם התכוונתם ל... שלג – משקע בצורת פתיתי קרח פתית שלג פתית שלג (גורילה) – הגורילה הלבקנית היחידה הידועה. אישים: במבי שלג – עיתונאית ופובליציסטית ישראלית הלה שלג – כותבת ומוזיקאית ישראלית יאיר שלג – עיתונאי וסופר ישראלי עירית שלג – שחקנית ומעצבת אופנה ישראלית של"ג שלגי שלגי קילימנג'רו
מיפוי סאמון

מיפוי סאמון (באנגלית: Sammon Mapping או Sammon projection) הוא אלגוריתם שממפה מרחב ממימד גבוה אל מרחב ממימד נמוך, תוך ניסיון לשמר את המבנה של המרחקים בין הנקודות במרחב הרב ממדי, במרחב ממימד נמוך. האלגוריתם הוצע על ידי ג'ון סאמון בשנת 1969. האלגוריתם מציג גישה לא-ליניארית שכן המיפוי לא בהכרח מיוצג כקומבינציה ליניארית של המשתנים המקוריים, בניגוד לשיטות ליניאריות כמו PCA. נגדיר את המרחק בין האובייקט ה-i והאובייקט ה-j מהמרחב המקורי כ- d i j ∗ {\displaystyle \scriptstyle d_{ij}^{*}} , ואת המרחק בין ההטלות שלהם על המרחב ממימד נמוך כ- d i j {\displaystyle \scriptstyle d_{ij}^{}} . מטרת האלגוריתם היא להביא למינימום את פונקציית השגיאה שנתונה על ידי: E = 1 ∑ i < j d i j ∗ ∑ i < j ( d i j ∗ − d i j ) 2 d i j ∗ . {\displaystyle E={\frac {1}{\sum \limits _{i<j}d_{ij}^{*}}}\sum _{i<j}{\frac {(d_{ij}^{*}-d_{ij})^{2}}{d_{ij}^{*}}}.} המינימיזציה יכולה להתבצע בעזרת אופטימיזציית Gradient descent, או בשיטות אחרות, בדרך כלל שיטות איטרטיביות. מיפוי סאמון היה אחת מהשיטות הלא-ליניאריות להורדת ממדים המצליחות ביותר מאז פרסומה בשנת 1969. Sammon JW (1969). "A nonlinear mapping for data structure analysis" (PDF). IEEE Transactions on Computers. 18: 401, 402 (missing in PDF), 403–409.
סרגיי קבוצ'קין

סרגיי פרוקופייביץ' קבוצ'קין (6 באוקטובר 1938 - 29 בדצמבר 2007) היה כדורגלן קזחי שבילה את רב הקריירה שלו בקבוצת קאיראט אלמטי בעמדת החלוץ וכבש במדיה 62 שערים ב-232 הופעות. לקראת סוף הקריירה שיחק בוסטוק בה שימש כעוזר מאמן לאחר הפרישה, ובהמשך מונה למאמן הקבוצה ואף חזר ל-2 קדנציות אימון בקבוצה. הוא אימן גם באוקז'טפס ובאקיבסטוז. בשנת 2003 נבחר לייצג את קזחסטן בתחרות פרסי היובל של אופ"א. סרגיי קבוצ'קין, באתר Transfermarkt ערך זה הוא קצרמר בנושא כדורגלנים ובנושא מאמני כדורגל. אתם מוזמנים לתרום לוויקיפדיה ולהרחיב אותו.
אריה לוין (פירושונים)

האם התכוונתם ל... ר' אריה לוין - "אבי האסירים" אריה לוין (בלשן) – בלשן ישראלי חתן פרס ישראל אריה לוין (שגריר) – דיפלומט ישראלי, שגריר ברוסיה ובניו יורק אריה לוין - בעליו של "צור", מפעל לזכוכית אומנותית, חבר באצ"ל ויו"ר קבוצת הכדורגל בית"ר תל אביב, אחיהם של דב לוין וצבי לוין יהודה אריה לייב לוין – סופר ועורך חרדי. מייסדו ועורכו הראשון של העיתון "המודיע"
יוג'ין סידורנקו

יוג'ין סידורנקו (ברומנית: Eugen Sidorenco; נולד ב-19 במרץ 1989) הוא כדורגלן מולדובני המשחק בעמדת החלוץ. סידורנקו התחיל את הקריירה שלו בזימברו קישינב במדיה רשם 09 הופעות וכבש 11 שערים בקבוצה הבוגרת במשך 5 עונות. בקיץ 2012 חתם במ.כ. נצרת עילית בה כבש 6 שערים ב-33 הופעות בליגה והיה קרוב לעלות עם הקבוצה לליגת העל. ב-27 ביוני 2013, סידורנקו חתם בטום טומסק הליגת העל הרוסית. לאחר שמיעט לקבל דקות משחק בטומסק, בינואר 2014 הושאל לחימיק דזרז'ינסק. בקיץ 2014 חזר לקדנציה שנייה במ.כ. נצרת עילית כשחקן מושאל עד לסיום העונה. את עונת 2015/2016 התחיל כשחקן חופשי, אך בנובמבר 2015 חזר לנצרת עילית. בינואר 2016 חזר למולדובה כאשר חתם במילסאמי אורחיי. ב-6 באפריל 2018 חתם בזימברו קישינב. ב-27 במרץ 2021, סידורנקו חתם בא-סווייק מליגת העל העומאנית. בקיץ 2021, סידורנקו חתם בזימברו קישינב. ב-26 במאי 2010 ערך את הופעת הבכורה שלו במדי נבחרת מולדובה במשחק ידידות נגד אזרבייג'ן . ב-7 בספטמבר 2012 ערך את הופעת הבכורה הרשמית שלו נגד אנגליה במסגרת מוקדמות מונדיאל 2014. ב-7 ביוני 2013 הבקיע את שער הבכורה שלו בנבחרת נגד פולין. הוא היה מלך השערים של הנבחרת בקמפיין מוקדמות מונדיאל 2014 עם 4 שערים. מדיה וקבצים בנושא יוג'ין סידורנקו בוויקישיתוף יוג'ין סידורנקו, באתר Transfermarkt יוג'ין סידורנקו, באתר Soccerway יוג'ין סידורנקו, באתר National Football Teams יוג'ין סידורנקו, באתר FootballDatabase.eu ערך זה הוא קצרמר בנושא כדורגלנים ובנושא מולדובה. אתם מוזמנים לתרום לוויקיפדיה ולהרחיב אותו.
לנגטאנג

לנגטאנג (בנפאלית: लाङटाङ) הוא אזור בנפאל הגובל בצפונה של נפת קטמנדו ובדרומה של טיבט. חלק מאזור זה מוגדר כשמורת טבע, המוכרת בשם הפארק הלאומי לנגטאנג, ומצויים בה מספר פסגות הרים, שהגבוהה מביניהן מתנשאת ל-7,246 מטרים. בשמורה זו חיים כ-4,500 בני אדם ורובם משתייכים לשבט הטאמג (דוונאגרי: तामाङ). כ-25% מאזור זה מיוער (גדלים בו בעיקר עצי אלון, אורן, אדר ורודודנדרון) והוא מייצא לסביבתו עצים להסקה. האזור מאופיין במספר סוגי אקלים, מסובטרופי לאלפיני (אנ'). המגוון הביולוגי מכיל את הדוב השחור האסייתי, טאר ההימלאיה, קופי מקוק רזוס ופנדה אדומה. בנוסף, קיימים סיפורים על אנשים שראו באזור את יטי איש השלג. הפארק הלאומי מכיל את אגמי הגוסאינקונדה, הקדושים לדת ההינדו, ובחודש אוגוסט נערכת עלייה לרגל לאזור זה. אתר רוחני נוסף הוא המנזר הבודהיסטי Kyanjin Gompa. פעילויות תיירות באזור זה כוללות: טיפוס הרים, טרקים ורפטינג. מדיה וקבצים בנושא לנגטאנג בוויקישיתוף מידע קלימטולוגי עבור עיירות טרקינג נבחרות, באתר thamel.com
ברגוזאר קורל

ברגוזאר קורל (בטורקית: Bergüzar Gökçe Korel Ergenç, נולדה ב-27 באוגוסט 1982) היא שחקנית טורקייה. קורל נולדה באינסטבול וגדלה בעיירה אולוס (Ulus) באזור בשיקטאש. היא למדה בקונסרבטוריון ובמחלקה לתיאטרון באוניברסיטת מימאר סינאן (מוסד ידוע לאומנויות בטורקיה, שקרוי על שם הארכיטקט של הסולטאן סולימאן המפואר). את הופעת הבכורה שלה כשחקנית עשתה בסדרה "עמק הזאבים: עיראק". הופעתה הראשונה בטלוויזיה הייתה בשנת 1998. בשנים 2011 - 2012 היא שיחקה כתפקיד אורח בסדרה "הסולטן". בשנת 2009 נישאה לשחקן הטורקי הליט הרגנץ' (השחקן המגלם את הסולטן סולימאן המפואר בסדרה "הסולטאן"). לאחר שנה, בפברואר 2010, נולד בנם המשותף, עלי. היא שיחקה גם בהופעה חד פעמית בסדרה "הסולטאן" לצד בעלה. הסדרה שפרסמה ושידכה בין שניהם, "אלף לילה ולילה", פופולרית במיוחד בעולם הערבי. ברגוזאר כיכבה גם כדוגמנית בפרסומות שונות בטורקיה, כמו פרסומת לחברת "פאנטן". אביה של ברגוזאר קורל היה השחקן והבמאי טאנז'ו קורל, שהלך לעולמו מסרטן בשנת 2005 והוא כמעט בן 61. הוא למד בתיכון בגאלאטאסראי, ולאחר מכן באוניברסיטת גרנובל בצרפת. הוא החל לשחק בגיל 22, בסרט הטורקי "אשקייה" (בנדיט), ומאז לא חדל לשחק בסרטים טורקיים, בשנות השישים והשבעים בעיקר. בשנות התשעים החל לביים סרטים. הוא היה נשוי לשחקנית-דוגמנית חולייה דארג'אן ולהם היו שתי בנות: ברגוזאר וזיינפ. חולייה דרג'אן, אשתו, נולדה בשנת 1951 והיא עודנה שחקנית טורקייה. היא הייתה במקור דוגמנית, שבגיל 16 התחרתה על הופעה בשער המגזין הטורקי "סס". היא הפכה גם לשחקנית, ושיחקה בסרטים בעיקר בשנות השישים והשבעים, בהם סרטים שהופיע בהם גם בעלה (היא הכירה אותו על הסט של אחד הסרטים). בשנות האלפיים שיחקה ועודנה משחקת בטלנובלות טורקיות. היא צעירה מבעלה בשבע שנים, ויש להם שתי בנות: זיינפ, ילידת 1977, וברגוזאר, ילידת 1982. 1999 Şen Olasın Ürgüp 2006 עמק הזאבים: עיראק 2009 Aşk Geliyorum Demez 2021 תקועים לחוד בטלוויזיה קרדאיי (2015-2012) 2006 "Altın Kelebek" (Golden Butterfly) Best Actress 2007 "RTGD" (Radio Television Press Association) TV Star award 2008 "Zodiac Schools" Most Successful Actress 2010 "Lion Max" Best Children's Program 2012 "RTGD" (Radio Television Press Association) Actress of the Year 2012 "Ayaklı Gazete" Newspaper Best Drama Actress 2012 "YBTB" Actress of the Year 2013 "Altın Kelebek" (Golden Butterfly) Best Actress 2013 "Ayaklı Gazete" TV Stars Best Actress 2013 Oscars of Media Best Actress 2013 Golden Lion Awards Best Drama Series Actress ברגוזאר קורל, ברשת החברתית פייסבוק ברגוזאר קורל, ברשת החברתית אקס (טוויטר) ברגוזאר קורל, ברשת החברתית אינסטגרם ברגוזאר קורל, במסד הנתונים הקולנועיים IMDb (באנגלית) ברגוזאר קורל, באתר AllMovie (באנגלית) ברגוזאר קורל, באתר Rotten Tomatoes (באנגלית) ברגוזאר קורל, במסד הנתונים הקולנועיים KinoPoisk (ברוסית)
רעידת האדמה בנפאל (1934)

רעידת האדמה בנפאל בעוצמה של 8.0 בסולם מגניטודה לפי מומנט התרחשה ב-15 בינואר 1934 בשעה 14:13:25 לפי הזמן המקומי (8:43:25 UTC) ונחשבת לאחת הקשות שידעו נפאל וביהר שבהודו. ברעש האדמה נספו 10,600 אנשים. מוקד הרעידה התרחש במזרח נפאל, כ-100 קילומטרים דרומית להר אוורסט. האזורים בהם נגרם הנזק הכבד ביותר בנפש וברכוש היו מפורניה (Purnia) במזרח עד צ'מפארן (Champaran) במערב, מרחק של 320 קילומטרים, ומקטמנדו בצפון עד מונגר (Munger) בדרום, מרחק של 465 קילומטרים. הרעידה הורגשה עד להסה, מומבאי, אסאם ופנג'אב. בקולקטה, המרוחקת 650 קילומטרים ממוקד הרעידה, התמוטט המגדל בראש קתדרלת סנט פול (אנ'). רעידת האדמה בנפאל (1988) רעידת האדמה בנפאל (2015) רעידת האדמה בנפאל בעוצמה של 8.2 בסולם מגניטודה לפי מומנט התרחשה ב-15 בינואר 1934 – Cooperative Institute for Research in Environmental Sciences מפת עוצמה (ארכיון) – Amateur Seismic Centre "Significant earthquake". National Geophysical Data Center. נבדק ב-16 בפברואר 2012. {{cite web}}: (עזרה) "What 1934 Told Nepal to Expect About the Next Big Quake". "Timeline: Nepal 2015 to 1934, the worst quake disasters in the last 80 years". "Nepal earthquake: Eerie reminder of 1934 tragedy". "Thirty-eight Indian cities in high-risk earthquake zones". The Great Indian Earthquake of 1934; Author – Nobuji Nasu; Earthquake Research Institute; Published:1934
רעידת האדמה בנפאל (1988)

רעידת האדמה בנפאל בעוצמה של 6.9 בסולם מגניטודה לפי מומנט התרחשה ב-21 באוגוסט 1988 בשעה 23:09:11 לפי הזמן המקומי בנפאל וסמוך לגבול ההודי שלה, צפונית לביהר. ברעידה נהרגו 709 בני אדם ועוד אלפים נפצעו. הרעידה הכתה בשני גלים - האחד במשך 10 שניות והשני במשך 15 שניות - וגרמה לנזק בכ-50,000 מבנים וביניהם ראג' בהוואן (Raj Bhavan), בית מגורים של הממשל ההודי, ובית פטנה (Patna Secretariat), בניין הממשל ההודי בביהר. רעידת האדמה בנפאל (1934) רעידת האדמה בנפאל (2015) M6.9 - Nepal-India border region – United States Geological Survey Earthquakes in Bihar, India – Amateur Seismic Centre A devastating dawn – India Today "A devastating dawn". "In India, J&K, HP, Uttarakhand fall under most active seismic zone". ⁨יותר מ־900 הרוגים ברעש שהתחולל אתמול בגבול נפאל־הודו ⁩- ⁨⁨מעריב⁩ 23 אוגוסט 1988⁩ - הספרייה הלאומית של ישראל │ עיתונים, באתר www.nli.org.il